নৌপথে নিরাপত্তা সুনিশ্চিত করতে হবে এখনই | প্রতিমঞ্চ | Jugantor
মঙ্গলবার, ০৫ সেপ্টেম্বর ২০১৭
ই-পেপার
ফনেটিক ইউনিজয়
সার্চ

আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
উত্তরের জনপদ
আবহমান চট্টগ্রাম
ঘরে বাইরে
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
পবিত্র হজ
ফিচার
প্রতিমঞ্চ (২৩ মে, ২০১৭)ঘরে বাইরে (২৩ মে, ২০১৭)সাহিত্য সাময়িকী (১৯ মে, ২০১৭)ইসলাম ও জীবন (১৯ মে, ২০১৭)সুস্থ থাকুন (২০ মে, ২০১৭)সুরঞ্জনা (২২ মে, ২০১৭)অর্থনীতি (২১ মে, ২০১৭)তারাঝিলমিল (১৮ মে, ২০১৭)স্বজন সমাবেশ (১৭ মে, ২০১৭)প্রকৃতি ও জীবন (১৩ মে, ২০১৭)পরবাস (২০ মে, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (১৯ মে, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)বিচ্ছু (২১ মে, ২০১৭)
দ্বিতীয় সংস্করণ
বিচ্ছু
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
উত্তরের জনপদ
আবহমান চট্টগ্রাম
ঘরে বাইরে
রাজধানীর খবর
আজকের পত্রিকা / প্রতিমঞ্চ
যাকারিয়া ইবনে ইউসুফ    |
প্রকাশ : ২৩ মে, ২০১৭ ০০:০০:০০ | অাপডেট: ২৩ মে, ২০১৭ ০৪:৫৪:৪২ প্রিন্ট
নৌপথে নিরাপত্তা সুনিশ্চিত করতে হবে এখনই
চলছে দুরন্ত কালবৈশাখীর মৌসুম। দুয়ারে কড়া নাড়ছে বর্ষাকাল আর রোজার ঈদ। ঈদ মৌসুমে নৌপথে যাত্রী চলাচল প্রায় ৪০ গুণ বেড়ে যায়। প্রাকৃতিক দুর্যোগ ছাড়াও মানব সৃষ্ট কিছু কারণে বেড়েই চলেছে নৌপথে দুর্ঘটনার ঝুঁকি। কারণগুলোর মধ্যে ত্রুটিপূর্ণ নৌযান, অদক্ষ মাস্টার, ড্রাইভার, অতিরিক্ত যাত্রীবহন বিশেষভাবে উল্লেখযোগ্য। নদীপথে যাত্রীদের নিরাপত্তার জন্য লাইফ জ্যাকেট, ফায়ার বাকেট, অগ্নিনির্বাপক যন্ত্র, বালুভর্তি বাক্স বা বালতি এবং হস্তচালিত পানির পাম্পের ব্যবস্থা রাখার কথা থাকলেও বেশিরভাগ লঞ্চেই ওসব নিয়ম-কানুনের কোনো তোয়াক্কা করা হয় না। অনাকাক্সিক্ষত দুর্ঘটনারোধে এখনই কার্যকর পদক্ষেপ না নিলে সামনে পরিস্থিতি আরও ভয়াবহ হয়ে উঠতে পারে বলে নৌপথে যাতায়াতকারী নাগরিকদের অনেকেই আশঙ্কা প্রকাশ করেছেন।
চার মাসে ৮৯ জনের প্রাণহানি
চলতি বছরের প্রথম চার মাসে নৌ দুর্ঘটনায় মারা গেছেন ৮৯ জন। এ ধারা অব্যাহত থাকলে এ বছর নৌ দুর্ঘটনায় মৃতের সংখ্যা আগের বছরগুলোকে ছাড়িয়ে যাবে বলে আশঙ্কা প্রকাশ করেছে বেসরকারি সংগঠন নৌ, সড়ক ও রেলপথ রক্ষা জাতীয় কমিটি। কমিটির পক্ষে সাধারণ সম্পাদক আশীষ কুমার দে বলেন, চলতি বছর অর্থাৎ ২০১৭ সালের প্রথম চার মাসে দেশের বিভিন্ন নৌপথে দুর্ঘটনায় মোট ৮৯ জন প্রাণ হারিয়েছে। এ ধারা বজায় থাকলে এ বছর নৌ দুর্ঘটনায় মৃতের সংখ্যা আগের বছরগুলোকে ছাড়িয়ে যাবে। ২০১৫ সালে নৌ দুর্ঘটনায় দেশের বিভিন্ন নৌপথে ৩৫৯ জন এবং ২০১৬ সালে ২৭৯ জন মানুষের মৃত্যু হয়েছিল।
যাত্রীভোগান্তি লাঘব ও আসন্ন ঈদুল ফিতরে নিরাপদ নৌ চলাচলের স্বার্থে ১০টি জরুরি সুপারিশ তুলে ধরে তিনি বলেন, ত্রুটিপূর্ণ, সার্ভেবিহীন ও অনিবন্ধিত লঞ্চসহ সব ধরনের নৌযান চলাচল বন্ধে নৌ পরিবহন অধিদফতর ও বিআইডব্লিউটিএকে নিয়মিত অভিযান পরিচালনা করতে হবে। চলমান দুর্যোগ মৌসুমকে বিবেচনায় নিয়ে ও পবিত্র ঈদুল ফিতরকে সামনে রেখে অবৈধ নৌযান চলাচল বন্ধে পহেলা রমজান থেকে গুরুত্বপূর্ণ নৌপথে ভ্রাম্যমাণ আদালতের কার্যক্রম শুরু করতে হবে। আইন লঙ্ঘনকারী নৌযান, মালিক, মাস্টার ও ড্রাইভারের বিরুদ্ধে কঠোর ব্যবস্থা গ্রহণ করতে হবে। দুর্যোগ মৌসুমে টেলিভিশন ও বেতারে এবং লাউড স্পিকারে সব টার্মিনালে প্রতি ঘণ্টায় আবহাওয়া বার্তা প্রচার করতে হবে। সব নৌযানকে আবহাওয়া বার্তা মেনে চলাচল করতে বাধ্য করতে হবে। জননিরাপত্তা ও প্রয়োজনীয় সংখ্যক ভ্রাম্যমাণ আদালত গঠনের স্বার্থে বিভিন্ন জেলা প্রশাসনের নির্বাহী ম্যাজিস্ট্রেটদের ভ্রাম্যমাণ আদালত পরিচালনার দায়িত্ব দিতে হবে।
আশীষ কুমার দে বলেন, ঈদে ত্রুটিপূর্ণ ও লক্কড়-ঝক্কড় লঞ্চ চলাচল বন্ধে ইতিমধ্যে মেয়াদোত্তীর্ণ লঞ্চগুলোকে ঈদ পূর্ববর্তী ১৫ দিনের মধ্যে বার্ষিক সার্ভে সনদ দেয়া যাবে না। তিনি আরও বলেন, কোস্টগার্ড ও নৌ পুলিশের পাশাপাশি উপকূলীয় জেলাগুলোর পুলিশ প্রশাসনকে নৌ নিরাপত্তার কাজে সম্পৃক্ত করতে হবে। ঈদের ১৫ দিন আগে সব টার্মিনাল ও গুরুত্বপূর্ণ লঞ্চঘাটে ক্লোজ সার্কিট টিভি স্থাপনসহ পর্যাপ্ত নিরাপত্তা নিশ্চিতকরণ করতে হবে। যাত্রীদের সুবিধার্থে সব টার্মিনালের শৌচাগারগুলোতে পর্যাপ্ত পানিসহ সেগুলো পরিচ্ছন্ন রাখা এবং ইফতারির জন্য বিশুদ্ধ পানির ব্যবস্থা করতে হবে।
২০ বছরে নিহত ৬ হাজার ৪০৮
বেসরকারি সংগঠন নৌ, সড়ক ও রেলপথ রক্ষা জাতীয় কমিটির হিসাব অনুযায়ী ১৯৯৬ সাল থেকে ২০১৫ সাল পর্যন্ত ২০ বছরে ছোট-বড় মিলিয়ে ৬৫৩টি লঞ্চ দুর্ঘটনা ঘটেছে। এতে নিহতের সংখ্যা ৬ হাজার ৪০৮। তবে এসব দুর্ঘটনায় দৃশ্যমান নিহতের সংখ্যা পাঁচ হাজার ১৯২। নিখোঁজ রয়েছে ১ হাজার ২১৬ জন। এ ছাড়াও ২০১৬ সালে ২৭৯ জন মানুষের মৃত্যুর কথা জানিয়েছে সংগঠনটি। বছর ওয়ারি হিসাবে ২০১৫ সালে দুর্ঘটনা ঘটেছে ১৩টি। এতে নিহত হয়েছে ৫৭ জন। নিখোঁজ রয়েছে ৯। ২০১৪ সালে দুর্ঘটনার সংখ্যা ১৮টি। এতে নিহত হয়েছে ১০৭। নিখোঁজ রয়েছে ৮৫ জন। ২০১৩ সালে দুর্ঘটনা ঘটেছে ১৩টি। এতে নিহতের সংখ্যা ৪৭। নিখোঁজ রয়েছে ১৯ জন। ২০১২ সালে দুর্ঘটনার সংখ্যা ১২টি। এতে নিহতের সংখ্যা ১৬১। নিখোঁজ রয়েছে ১০০। ২০১১ সালে দুর্ঘটনা ঘটেছে ৩৫টি। এতে নিহত হয়েছে ১৫৬। নিখোঁজ রয়েছে ৮৭ জন। ২০১০ সালে দুর্ঘটনার সংখ্যা ৩৮টি। এতে নিহত হয়েছে ৬৭। নিখোঁজ রয়েছে ৭৭ জন। এভাবে ১৯৯৬ সাল পর্যন্ত নিহতের তালিকা করেছে সংগঠনটি।
ডেনজার জোন দক্ষিণাঞ্চল
দেশের প্রায় অধিকাংশ নৌযান চলাচল করে দক্ষিণাঞ্চলে। ঢাকা-বরিশালসহ দক্ষিণাঞ্চলে প্রায়ই দুর্ঘটনা ঘটে। ঈদ মৌসুমে দক্ষিণাঞ্চলের মানুষ বাড়ি ফিরতে নৌপথের ওপর নির্ভরশীল হয়ে পড়েন। এ সময়টায় যাত্রী চলাচল অনেকাংশে বেড়ে যায়। ধারণক্ষমতার অতিরিক্ত যাত্রীবহন আর ফিটনেসবিহীন নৌযান চলাচলের কারণে দুর্ঘটনার আশঙ্কাও বেড়ে যায়।
বিআইডব্লিউটি বরিশাল কার্যালয় বলছে, বিগত দেড় বছরে বরিশাল অঞ্চলে ছোট-বড় মিলিয়ে অন্তত ২৪টি নৌ দুর্ঘটনা ঘটেছে। এতে প্রাণ হারিয়েছে অন্তত ৫০ জন। আহত হয়েছে আরও অনেকে। এর মধ্যে সবচেয়ে ভয়াবহ ঘটনা ছিল, গত বছরের ২২ সেপ্টেম্বর বানারীপাড়া উপজেলার সন্ধ্যা নদীতে একটি ট্রুলার ডুবে প্রাণ হারান ২৭ যাত্রী।
জানা গেছে, বরিশাল বিভাগের ছয় জেলার অভ্যন্তরীণ ও দূরপাল্লা মিলিয়ে ৮৮টি নৌপথ রয়েছে। দোতলা-একতলা মিলিয়ে প্রায় ৮৮টি লঞ্চ ঢাকা-বরিশাল রুটে সরাসরি চলাচল করে। এ ছাড়া প্রায় দেড় হাজার ট্রুলার ও নৌকা যাত্রী পরিবহনের কাজ করে। যার অধিকাংশের কোনো ধরনের বৈধতা ও ফিটনেস নেই। ২০০০ সালে নৌ দুর্ঘটনা এড়াতে এবং নিরাপদ নৌ রুট গড়তে উপকূলীয় এলাকার প্রায় ৯ হাজার কিলোমিটার নৌপথকে অধিক ঝুঁকিপূর্ণ এলাকা হিসেবে চিহ্নিত করা হয়। নির্দেশনা দেয়া হয় এসব নৌপথে ১৫ মার্চ থেকে ১৫ নভেম্বর পর্যন্ত ছোট লঞ্চ (এমএল টাইপের) ও নৌযান চলাচল নিষিদ্ধ। কিন্তু এসব অবৈধ নৌযান ঝুঁকিপূর্ণ এলাকাগুলোতে যাত্রী পরিবহন করেই যাচ্ছে। সংশ্লিষ্টরা বলছেন, দক্ষিণাঞ্চলের নদ-নদীতে বহু ডুবোচরের সৃষ্টি হয়েছে। নাব্যতার সংকটে ভুগছে নদীগুলো। নৌপথে সিগন্যাল ব্যবস্থা অনেকটাই নাজুক। ঈদের মৌসুম নৌপথে যাত্রী চলাচল প্রায় ৪০ গুণ বেড়ে যায়। দুর্ঘটনারোধে এখনই কার্যকর পদক্ষেপ না নিলে সামনে পরিস্থিতি আরও ভয়াবহ হয়ে উঠতে পারে।
বাল্কহেড ভয়ঙ্কর
লঞ্চ চালকদের কাছে ভয়ঙ্কর এক নৌযানের নাম বাল্কহেড। নদীতে চলাচলকারী বাল্কহেডগুলো ঠিকমতো নৌ লেন না মানায় বিভিন্ন সময় দুর্ঘটনা ঘটছে বলে অভিযোগ যাত্রীবাহী লঞ্চের মাস্টারদের। অনুসন্ধানে জানা যায়, মালামাল বহনের পর বাল্কহেড নামক অদ্ভুত এ নৌ যানটির এক তৃতীয়াংশই পানির নিচে ডুবে থাকায় ২০ হাত দূরেও অনেক সময় এগুলোকে দেখা যায় না। ফলে নদীপথকে দিন দিন ভয়াবহ ঝুঁকিপূর্ণ করে তুলছে বালুবাহী বাল্কহেডগুলো। এ ছাড়া সন্ধ্যার পর চলাচলে সম্পূর্ণ নিষেধাজ্ঞা থাকলেও নিয়ম-নীতির তোয়াক্কা করছে না বালুবাহী জাহাজগুলো। ফলে যাত্রীবাহী জাহাজের সঙ্গে সংঘর্ষে প্রায়ই ঘটছে দুর্ঘটনা।
লং রুটের বাল্কহেডগুলো সন্ধ্যার পর চলাচল করে না। অল্প দূরত্বের বডিগুলোই সন্ধ্যার পর চলাচল করে বলে জানা গেছে। সর্বশেষ গত ২২ এপ্রিল বরিশালের সদর উপজেলার তালতলী এলাকায় বরিশাল থেকে ঢাকাগামী গ্রিন লাইনের একটি আধুনিক লঞ্চের সঙ্গে সংঘর্ষ হয় বালুবাহী বাল্কহেডের। এতে লঞ্চটির তলা ফেটে যায়। তবে মাঝ নদীতে ঘটনা ঘটলেও তাৎক্ষণিকভাবে তীরে ভেড়াতে সক্ষম হওয়ায় প্রাণে বেঁচে যান লঞ্চটিতে থাকা ঢাকাগামী দুই শতাধিক যাত্রী।
তদন্ত প্রতিবেদনে কাজ হয় না
কমবেশি প্রতিবছরই লঞ্চ দুর্ঘটনা ঘটে। পানিতে ডুবে প্রাণ হারায় সাধারণ মানুষ। এতে স্বজনহারাদের কান্নায় ভারী হয়ে ওঠে আকাশ-বাতাস। লঞ্চডুবির কারণ অনুসন্ধানে বা লঞ্চডুবির কারণ জানতে গণমাধ্যমসহ জনমানুষের সমালোচনার পরিপ্রেক্ষিতে গঠিত হয় তদন্ত কমিটি। সেই কমিটি গঠনের পর প্রতিবেদনও জমা পড়ে। কিন্তু প্রতিবেদনের কোনো সুপারিশই বাস্তবায়িত হয় না। বিগত বছরগুলোয় বিভিন্ন লঞ্চ দুর্ঘটনার পর তদন্ত কমিটি গঠন, প্রতিবেদন প্রদান এবং পরবর্তী কার্যক্রম পর্যালোচনা করে এমনটিই দেখা যায়। তদন্ত কমিটির বেশিরভাগ সুপারিশই অগ্রহণযোগ্য বলে বিবেচিত হয়েছে।
নৌপথ নিয়ন্ত্রণে বিধিমালা হচ্ছে
নৌপথে চলাচলকারী যাত্রী ও পণ্যবাহী যানের শৃঙ্খলা ফেরাতে পদক্ষেপ নিচ্ছে সরকার। যাত্রীবাহী লঞ্চের মতোই পণ্যবাহী জাহাজ, স্টিমার, বালুবাহী নৌযান, ফেরি, সি-ট্রাক, অয়েল ট্যাংকার, ফিশিং ট্রুলার, স্পিডবোট ও ইঞ্জিনচালিত নৌকাসহ সব ধরনের নৌযানকে ফিটনেস ও রুট পারমিটের আওতায় আনা হচ্ছে। আগে কেবল যাত্রীবাহী নৌযানের রুট পারমিট ছিল। সব নৌযান রুট পারমিটের আওতায় আনতে নতুন বিধিমালা প্রণয়ন করা হয়েছে। এ জন্য বাংলাদেশ অভ্যন্তরীণ নৌপরিবহন (নৌরুট পারমিট, সময় ও ভাড়া সূচি অনুমোদন) বিধিমালা, ২০১৭ খসড়া তৈরি করেছে বিআইডব্লিউটিএ। প্রস্তাবিত বিধিমালা সম্প্রতি পাঠানো হয়েছে নৌপরিবহন মন্ত্রণালয়ে। বিআইডব্লিউটিএর এক কর্মকর্তা বলেন, যাত্রীবাহী নৌযানের রুট পারমিট দেয় বিআইডব্লিউটিএ। কার্গোর ক্ষেত্র দেখে নৌপরিবহন অধিদফতর। এখন থেকে অভ্যন্তরীণ রুটের সব ধরনের নৌযানের রুট পারমিটের ক্ষমতা বিআইডব্লিউটিএকে দেয়ার জন্য প্রস্তাব পাঠানো হয়েছে।
মন্ত্রণালয় সূত্র বলছে, অনেক গুরুত্বপূর্ণ নৌরুটে বালুবাহী নৌযান বিশৃঙ্খলভাবে চলাচলের কারণে যাত্রীবাহী লঞ্চ অতিক্রিম করে ঝুঁকি নিয়ে। তা ছাড়া নিষেধাজ্ঞা সত্ত্বেও এগুলো রাতে চলাচল করে। এ ছাড়া বিভিন্ন রুটে স্পিডবোটের মাধ্যমে যাত্রী পারাপার করা হয়। কিন্তু এগুলোর বেশিরভাগই সুশৃঙ্খলভাবে না চলায় দুর্ঘটনায় প্রাণহানি হচ্ছে। তা ছাড়া নদীবেষ্টিত অঞ্চলে ইঞ্জিনচালিত নৌকার মাধ্যমেও যাত্রী পরিবহন করা হয়। অতিরিক্ত যাত্রী এবং প্রয়োজনীয় সাবধানতার অভাবে নৌকাডুবি ঘটে। এসব কারণেই নৌযানের নিয়ন্ত্রণ ও শৃঙ্খলা ফেরাতে অভ্যন্তরীণ নৌপরিবহন (নৌরুট পারমিট, সময় ও ভাড়া সূচি অনুমোদন) বিধিমালা-২০১৭ অনুমোদনের জন্য মন্ত্রণালয়ে পাঠানো হয়েছে।

আরো পড়ুন
ঈদে এবারও পথে পথে সীমাহীন দুর্ভোগ
টিকিট নিয়ে কাড়াকাড়ি
অজ্ঞান ও মলম পার্টি থেকে সাবধান
লঞ্চ টার্মিনালেও চরম হয়রানি
জমে উঠেছে গরু ছাগলের হাট
হাটেবাজারে জাল নোট
শীর্ষ খবর
সর্বশেষ খবর
জাতীয়
মুক্তামণির অস্ত্রোপচার সম্পন্ন
রোহিঙ্গা সংকট নিয়ে মধ্যস্থতা করতে চায় জাকার্তা
আন্তর্জাতিক
যুদ্ধ চাচ্ছে উ. কোরিয়া, অর্ধেক নিষেধাজ্ঞায় কাজ হবে না :‌ যুক্তরাষ্ট্র
রোহিঙ্গা নির্যাতন : মিয়ানমারের সঙ্গে বাণিজ্য সম্পর্ক ছিন্ন মালদ্বীপের
রাজনীতি
সরকারের দুঃশাসনের ফলে বেড়েছে নারী ও শিশু নির্যাতন: রিজভী
ঈদে ক্ষমতাসীনরা বন্য উৎসব চালিয়েছে: রিজভী
খেলা
প্রধানমন্ত্রীর দেয়া প্লট বুঝে পেলেন মিরাজ
৩০০ পার করেই ইনিংস শেষ করল টাইগাররা
'অপহরণে'র ৪ বছর পর নিজ বাড়ি থেকে উদ্ধার
বইমেলায় আসছে নায়করাজের জীবনীগ্রন্থ
মিরপুরজুড়ে আতঙ্ক, ঘরে ফেরার অপেক্ষায় অনেক পরিবার
উখিয়ার বালুখালিতে থাকার ব্যবস্থা হবে রোহিঙ্গাদের
মক্কায় বাস চাপায় এক হাজি নিহত
ফিরতি হজ ফ্লাইট বুধবার
প্রধানমন্ত্রীর দেয়া প্লট বুঝে পেলেন মিরাজ
সরকার রোহিঙ্গার বিষয়টি মানবিকভাবে দেখছে : ওবায়দুল
টাইগারদের মিসের মহড়ায় সুবিধাজনক অবস্থায় অজিরা
বুধবার ঢাকায় আসছেন তুরস্কের পররাষ্ট্রমন্ত্রী
প্রথম পাতা
শেষ পাতা
খবর
নগর-মহানগর
সম্পাদকীয়
উপসম্পাদকীয়
বাতায়ন
আইটি বিশ্ব
দশ দিগন্ত
আনন্দ নগর
একদিন প্রতিদিন
খেলা
টিউটোরিয়াল
প্রতিমঞ্চ
শিল্প বাণিজ্য
উত্তরের জনপদ
আবহমান চট্টগ্রাম
বাংলার মুখ
ঘরে বাইরে
শোক সংবাদ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
ফিরতি হজ ফ্লাইট বুধবার       সরকার রোহিঙ্গার বিষয়টি মানবিকভাবে দেখছে : ওবায়দুল       টাইগারদের মিসের মহড়ায় সুবিধাজনক অবস্থায় অজিরা       বুধবার ঢাকায় আসছেন তুরস্কের পররাষ্ট্রমন্ত্রী       শতরানের জুটি ওয়ার্নার-হ্যান্ডসকম্বের